**“Ўзархив” агентлигининг 2017 йил якунлари бўйича ҳисоботи**

**I. Молиявий - иқтисодий кўрсаткичлар**

Ҳисобот даврида республика давлат архивлари пулли хизматларининг умумий ҳажми 2016 йилнинг шу даврига нисбатан ўсди ва **9 117,3 млн**. сўмни ташкил этди, ўсиш суръати **133 %** (2016 йил якунида – **6 883,6 млн** сўм). Республика давлат архивлари томонидан пулли хизматлар асосан идоравий архивлар ҳужжатларига илмий-техникавий ишлов бериш, мавзули сўровларни бажариш ва меъёрий-услубий ҳужжатларни тайёрлашдан иборат бўлди.

Шу билан бирга, Вазирлар Маҳкамаси томонидан 2016 йил 12 февралда тасдиқланган 05-5-1-сон Чора-тадбирлар режаси ҳамда 2016 йил 17 февралдаги ЭДО-03/1-865-сон йиғилиш баёнига мувофиқ кўчмас мулк объектларининг кенг кўламдаги хатлови бўйича ҳокимликлар ҳузурида ташкил этилган комиссиялар томонидан келиб тушган сўровлар асосида **888,03 млн.** сўммиқдоридаги пулли хизматлар бепул бажариб берилди.

“Ўзархив” агентлиги ва **3** та марказий давлат архивларининг 2018 йил   
1 январь ҳолатига дебиторлик қарзлари мавжуд эмас (2016 йилнинг шу даврида   
дебиторлик қарзлари мавжуд бўлмаган.).

“Ўзархив” агентлиги ва **3** та марказий давлат архивларининг 2018 йил   
1 январь ҳолатига кредиторлик қарзлари мавжуд эмас (2016 йилнинг шу даврида кредиторлик қарзлари мавжуд бўлмаган).

Ходимларга пенсия ва нафақа тўловлари бўйича Чилонзор туман Пенсия фонди бўлими томонидан 2018 йил 1 январь холатига **3 062,0 минг**. сўм миқдорида қарзлар мавжуд.

Агентлик ва Ўзбекистон Республикаси марказий давлат архивларининг молиявий-иқтисодий кўрсаткичлари бўйича маълумотлар 1-15 жадвалларда (иловада) берилмоқда.

**II. Тармоқнинг ривожланиш тенденциялари, уларнинг 2016 йилнинг шу даврига нисбатан ўсиш динамикаси (%)**

**2.1**. **Тармоқ фаолиятини такомиллаштиришга қаратилган тадбирлар:**

Ўзбекистон Республикасида архив ишини ривожлантиришнинг 2017 йил   
2-ярим йиллигига мўлжалланган режаси **46** та кўрсаткичлар бўйича бажарилди,   
**31 та** кўрсаткич бўйича ошириб бажарилди.

Хусусан, илмий-техник ҳужжатларни рўйхатлаш 507 (132 %) с.б (2016 йилда – 385 с.б); алоҳида қимматли ҳужжатларни аниқлаш 27 909 (111%) с.б (2016 йилда – 25 246 с.б); ҳужжатларни муқовалаш 79 993 (106%) с.б. (2016 йилда – 75 654 с.б); ҳужжатларни картонлаш 252 312 (115 %) с.б. (2016 йилда – 218 657 с.б); бошқарув ҳужжатларини мавжудлиги ва ҳолатини текшириш 1 290 224 (117 %) с.б. (2016 йилда – 1 101 961 с.б); илмий-техник ҳужжатларни мавжудлиги ва ҳолатини текшириш 16 422 (107 %) с.б. (2016 йилда – 15 346 с.б); бошқарув ҳужжатларини рўйхатлаш 459 075 (168 %) с.б. (2016 йилда – 273 059 с.б); шахсий келиб чиқишҳужжатларни рўйхатлаш 618 (102 %) с.б. (2016 йилда – 607 с.б); бошқарув ҳужжатлари хатловини такомиллаштириш ва қайта ишлаш 330 618 (102%) с.б. (2016 йилда – 322 988 с.б); бошқарув ҳужжатларини қимматдорлигини э кспертизалаш 246 665 (151%) с.б. (2016 йилда – 163 639 с.б); идоравий архивларда мавзули ўрганишлар ўтказиш 1 622 (107 %) та. (2016 йилда – 1 510 та); идоравий архивларда назорат ўрганишлар ўтказиш 887 (107 %) та (2016 йилда – 829 та); меъёрий-услубий ҳужжатларни тайёрлаш 2 242 (104 %) та (2016 йилда – 2 149 та); архив ходимларини малака ошириши 521 нафар (2016 йилда – 341 нафар);

**2.2. Фаолиятнинг норматив-ҳуқуқий базасини такомиллаштиришга қаратилган тадбирлар бўйича:**

1. Ўзбекистон Республикаси Президентининг 2017 йил 7 февралдаги “Ўзбекистон Республикасини янада ривожлантириш бўйича Ҳаракатлар стратегияси тўғрисида”ги ПФ-4947-сон Фармонининг ижросини таъминлаш мақсадида Агентликда жорий йилнинг 22 февралидаги 21-сон буйруғи қабул қилинди. Мазкур буйруқ асосида 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Халқ билан мулоқот ва инсон манфаатлари йили”да амалга оширишга оид Давлат дастури асосида ишлаб чиқилган Агентлик тизимида амалга ошириладиган чора-тадбирлар режаси тасдиқланиб, унга кўра, Агентлик ва архив иши ҳудудий бошқармалари ҳамда марказий давлат архивларининг ахборот хизматларининг фаолияти самарадорлигини ошириш, Агентлик ва архив иши ҳудудий бошқармалари ҳамда марказий давлат архивларининг фаолияти шаффофлигини таъминлаш, Агентлик ва архив иши ҳудудий бошқармалари ҳамда давлат архивларига замонавий фикрлайдиган, ташаббускор, масъулиятли, касбий тайёрланган кадрларни жалб этиш, каби тадбирлар белгилаб олиниб фаолиятга тадбиқ этилмоқда. Ушбу чора-тадбирлар режасини ижроси доимий тарзда назорати олиб борилмоқда. Шунингдек, жорий йилнинг 22 сентябрида Агентлик томонидан 2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясини “Ҳалқ билан мулоқот ва инсон манфаатлари йили”да амалга оширишга оид давлат дастури Ўзбекистон Республикаси Вазирлар Маҳкамаси билан келишилиб, Ўзбекистон Республикаси Бош пурокуратурасига юборилди.

“Архив ҳужжатларини алоҳида қимматли ҳужжатлар сирасига киритиш тартиби тўғрисида Низом”, “Архив ҳужжатларини кириб кўриш тартиби”, “Ўзбекистон Республикаси ташкилотлари фаолиятида тузиладиган бошқарув ҳужжатларининг сақлаш муддатлари кўрсатилган Намунавий Рўйхати” лойиҳалари ишлаб чиқилиб, ҳудудий архивлар ва ташкилотлар таклифлари асосида қайта ишланмоқда.

Шунингдек, “Давлат архивлари ҳузуридаги ҳўжалик ҳисобидаги хизмат кўрсатиш ходимлари гуруҳи тўғрисида Намунавий низом” ишлаб чиқилиб, “Ўзархив” агентлиги Бош директорининг буйруғи билан тасдиқланиб, амалиётга жорий этилди.

**III. Агентликка юклатилган асосий вазифаларнинг бажарилиши**

**3.1. Ўзбекистон Республикаси Вазирлар Маҳкамасининг 2004 йил   
3 февралдаги “Ўзбекистон Республикасида архив ишини бошқаришни янада такомиллаштириш тўғрисида”ги 49-сон қарори юзасидан қуйидаги тадбирлар амалга оширилди**:

Агентликнинг асосий тадбирлар Режасига мувофиқ Ҳайъат йиғилишлари ўтказилиб, уларда архивларида қонун ва қонуности ҳужжатларининг ижроси ҳамда республикада архив ишини ривожлантиришнинг асосий масалалари муҳокама этилди.

Шунингдек, 2017 йил давомида “Ўзархив” агентлигининг ишлаб чиқариш йиғилишларида архив иши худудий бошқармалари бошлиқлари ва Ўзбекистон Республикаси марказий давлат архивлари директорлари ҳисоботлари тингланди.

Жорий йил давомида жойларда Ўзбекистон Республикаси қонунлари, қонуности ҳужжатлари ижроси ҳамда архив иши ва иш юритиш ҳолатини ўрганиш бўйича Ўзбекистон Республикаси Марказий давлат архивида, Ўзбекистон Республикаси Кинофотофоно ҳужжатлари марказий давлат архивида, Қарақалпоғистон Республикаси, Жиззах, Қашқадарё, Самарқанд, Сурхондарё вилоятлари архивларида Ўзбекистон Республикасининг “Жисмоний ва юридик шахсларнинг мурожаатлари тўғрисида”ги, “Архив иши тўғрисида”ги қонунлари, Ўзбекистон Республикаси Вазирлар Маҳкамасининг 1999 йил 30 октябрдаги   
482-сон қарори ҳамда Ўзбекистон Республикаси Вазирлар Маҳкамаси Раёсатининг 2015 йил 9 декабрдаги 99-А-сонли баёни, “Ўзархив” агентлиги бош директори томонидан тасдиқланиб, Адлия вазирлигида рўйхатдан ўтган меъёрий-ҳуқуқий ҳужжатларнинг ижроси шунингдек, Қарақалпоғистон Республикасида соҳага оид асосий фаолият комплекс ўрганилиб, атрофлича таҳлил қилинди.

Тошкент шаҳар сегментида жисмоний ва юридик шахслар учун қулайликлар яратиш, уларни сансалор бўлишини олдини олиш ва уларга барча архивларга мурожаатларини марказлашган тарзда ҳал этиш мақсадида “Ўзархив” агентлиги ҳузурида Тошкент шаҳар давлат архиви Учтепа филиали биносида “Архив хизматларини кўрсатиш маркази” ишга туширилди.

Архивларга келиб тушаётган жисмоний ва юридик шахсларнинг мурожаатлари мониторинги олиб борилмоқда.

Агентлик томонидан давлат архивлари сақловида бўлган шахсий таркибга оид ҳужжатларнинг рўйхатларини рақамлаштириш ва электрон базасини яратиш ишлари олиб борилиб, бугунги кунда жами 1 911 123 с.б. мавжуд 30 483 та рўйхат рақамлаштирилди.

Шунингдек, ҳудудларда фаолият юритаётган нодавлат архивлари билан узвий алоқалар ўрнатилиб, уларнинг фаолиятларини норматив-ҳуқуқий ҳужжатлар асосида ташкил этиш борасида амалий-услубий ёрдам кўрсатилмоқда ҳамда мазкур архивлар сақловида бўлган шахсий таркиб ҳужжатлари тўғрисидаги маълумотларнинг олиниши ва республика базасига киритилиши таъминланмоқда.

Ўзбекистон Республикаси Марказий давлат архив ташаббуси билан жорий йилнинг 27 сентябрида “Архивлар ва моддий маданий мерос объектлари: интеграция жараёнлари, муаммолар ва уларнинг ечимлари” мазусида Республика илмий-амалий анжумани ўтказилиб унда архив соҳасида долзарб муаммолар юзасидан маърузалар тингланди ва келгусидаги ишлар режалаштирилди.

Шунингдек, “Ўзархив” агнетлиги ҳузуридаги архив иши масалалари бўйича жамоатчилик кенгашининг йиғилиши ўтказилиб, Ўзбекистон Республикаси Президентининг “Ўзбекистон Республикасида Маъмурий ислоҳотлар концепциясини тасдиқлаш тўғрисида”ги 2017 йил 8 сентябрдаги ПФ-5185-сонли Фармони ижроси юзасидан “Ўзархив агентлиги томонидан ишлаб чиқилган норматив-ҳуқуқий ҳужжатлар лойиҳалари тўғрисида, Электрон ҳужжатларни жамлаш, ҳисобини юритиш, сақлаш ва улардан фойдаланишнинг долзарб масалалари тўғрисида, Ўзбекистон Республикаси Илмий-техника ва тиббиёт ҳужжатлари марказий давлат архивида тадқиқотлар натижасида ишлаб чиқилган Давлат архивларининг онлайн мониторинги дастурий таъминоти ва ҳужжатларни рақамлаштириш қурилмаси тўғрисида масалалар кўриб чиқилди.

“Ўзархив” агентлигининг Марказий эксперт-текширув комиссияси йиғилишида Ўзбекистон Республикаси Марказий давлат архиви Эксперт-текширув ва услубий комиссияси, Самарқанд вилояти Архив иши ҳудудий бошқармаси ҳузуридаги Эксперт текширув комиссиясининг 2016 йил давомида амалга оширган ишлари юзасидан ҳисоботи, Фарғона вилоят архив иши ҳудудий бошқармаси ҳузуридаги Эксперт текширув комиссиясининг 2016 йил ва 2017 йил I-ярим йил давомида амалга оширган ишлари юзасидан ҳисоботи, шунингдек, “Промстройэнергопроект” Маъсулияти чекланган жамияти, Ўзбекистон Республикаси Олий ва ўрта махсус таълими вазирлиги ҳузуридаги “Маънавият ва маърифат” маркази, Ўзбекистон Республикаси Олий ва ўрта махсус касб-хунар таълимини ривожлантириш маркази,Ўзбекистон Республикаси Марказий давлат архиви жамлаш манбаи бўлган Ўзбекистон махсус ва монтаж қурилиш АКнинг Эксперт комиссиялари, Ўзбекистон Республикаси Мудофаа вазирлиги Марказий эксперт комиссияси, Республика ихтисослаштирилган “Акушерлик ва геникология” илмий-амалий ва тиббий маркази АЖнинг ЭК ҳисоботи, Ўзбек Миллий академик драма театри ЭК ҳисоботи, “Ранглиметэлектрлойиҳа” МЧЖнинг ЭК ҳисоботи, “Ўзавтосаноат” Акциядорлик компанияси ЭК ҳисоботи, Тошкент шаҳар архив иши ҳудудий бошқармаси ҳузуридаги ЭТК нинг 2016 йил ва 2017 йил 1-ярим йил давомида амалга оширган ишлари юзасидан ҳисоботи, Инсон ҳуқуқлари бўйича Ўзбекистон Республикаси Миллий маркази ЭК ҳисоботлари эшитилиб, муҳокама қилинди..

Ўзбекистон Республикаси товар-хом ашё биржаси АЖ ва ҳудудий филиаллари фаолиятида шаклланадиган ҳужжатларнинг сақлаш муддатлари кўрсатилган рўйхат, Ўзбекистон Республикаси Давлат божхона қўмитаси томонидан тақдим қилинган “Ўзбекистон Республикаси Давлат божхона қўмитасининг 2000 йил 25 сентябрдаги   
42-хфу-сон буйруғи билан тасдиқланган рўйхати”даги 80-83-бандларига киритилган ўзгартиришлар, “Ўзархив” агентлигининг Тошкент шаҳрида “Архив хизматларини кўрсатиш маркази”нинг Низоми, Ўзбекистон Республикаси ташкилотлари фаолиятида тузиладиган бошқарув ҳужжатларининг сақлаш муддатлари ва ахборот ташувчи тури кўрсатилган намунавий рўйхат янги таҳрири лойиҳаси, Ўзбекистон Республикаси прокуратураси органларида шаклланадиган ҳужжатларнинг сақланиш муддати кўрсатилган соҳавий Рўйхатига қўшимча ҳамда ўзгартириш киритилди ва маъқулланди.

Халқаро алоқаларни ривожлантириш бўйичаҳозирги кунда Ўзбекистон Республикаси Вазирлар Маҳкамаси ҳузуридаги “Ўзархив” агентлиги билан Ўмон Султонлиги Ҳужжатлар ва архивлар миллий бошқармаси ўртасида тарихий ҳужжатлар, ёзувлар ва архив бошқаруви соҳасидаги Англашув меморандумини имзолаш юзасидан ташкилий ишлар амалга оширилмоқда.

Корея Республикаси Миллий архиви ва “Ўзархив” агентлиги ўртасида имзоланган ҳамкорлик тўғрисидаги Меморандумга асосан архив ходимларидан бир гуруҳи Корея Республикасига малака ошириш учун юборилди.

Ўзбекистон Республикаси ва Рассия давлатлари ҳамкорликда “Рассия ва Ўзбекистон: 25йиллик стратегик шериклик” кўргазма ташкил этилди.

**3.2. Ахборот-коммуникация технологияларини ривожлантириш бўйича амалга оширилган ишлар**

Ўзбекистон Республикаси Президентининг 2013 йил 21 мартдаги ПҚ-1730-сон қарорини бажарилиши бўйича чора-тадбирлар режасида белгиланган топшириқларни амалга ошириш юзасидан Агентлик томонидан “Ўзархив” агентлигида электрон ҳужжатлар алмашиш тизимини ҳамда компьютер техникасидан фойдаланиш самарадорлигини ошириш, АКТни ривожлантириш ва жорий этиш бўйича чора-тадбирлар режаси” (2013 йил 1 майда Вазирлар Маҳкамаси томонидан № 08-12-75, 11.05.2013 й. тасдиқланган)га мувофиқ 117 та архивлар билан ҳужжатларни электрон рақамли имзо орқали алмашиниш йўлга қўйилиб, вазирлик ва идоралар ҳамда тизимдаги архивлар билан “e-xat” почта тизими орқали ҳужжатлар алмашинмоқда.

Архивлар томонидан кўрсатиладиган хизматлар бўйича сўровларнинг электрон шакллари Агентлик веб-сайтига жойлаштирилиб, анкета-сўровлар электрон тарзда қабул қилиниши ҳамда “Архив хизматларини кўрсатиш маркази”да қабул қилинган сўровларни архивларга электрон тарзда юборилиши йўлга қўйилди.

Ўзбекистон Республикаси Марказий давлат архивлари, Тошкент шаҳар ва Сирдарё, Андижон, Қашқадарё, Жиззах, Фарғона вилоятлари давлат архивларида жорий этилган замонавий ахборот (сенсорли) киоскларининг электрон базалари янада кенгайтирилиб, давлат архивларида сақланаётган 65 896 та корхона, ташкилот ва муассасаларнинг шахсий таркиб ҳужжатлари тўғрисида маълумотлар жойлаштирилди.

Ўзбекистон Республикаси Илмий-техник ва тиббиёт ҳужжатлари марказий давлат архиви томонидан ишлаб чиқилган “Давлат архивларининг иш фаолиятини назорат ва таҳлил қилиш автоматлаштирилган ахборот тизими” дастури маъқулланди.

Шу билан бирга, Архив ишини ривожлантиришда Интернет тармоғидан фойдаланишнинг техник имкониятларини янада кенгайтириш мақсадида   
2017 йил давомида, республика давлат архивларида ҳужжатларнинг сақловини таъминлашга оид замонавий технологияларни жорий этиш бўйича жами 581,94 млн сўм маблағ мақсадли сарфланиб, жами 99 та компьютер, 32 та UPS, 51 та принтер,   
12 та сканер, 8 та нусха кўчириш аппарати, 6 та рақамли фотоаппарат, 2 та факс, 2 та инфокиоск режага мувофиқ сотиб олинди.

**Ўзбекистон Республикаси Президентининг 2013 йил 27 июндаги ПҚ-1989-сон қарори бўйича:**

Ҳисобот даврида АКТ бўйича малака ошириш юзасидан тегишли шартномалар тузилиб, жами 91 нафар ходим Тошкент ахборот технологиялари университетининг тегишли филиалларида малака оширдилар.

**Ўзбекистон Республикаси Президентининг 2013 йил 20 сентябрдаги “Мамлакатимизнинг дастурий таъминот воситалари ишлаб чиқувчиларини рағбатлантиришни янада кучайтириш чора-тадбирлари тўғрисида”ги ПҚ-2042-сон қарори бўйича,**

Ўзбекистон Республикаси Илмий-техник ва тиббиёт ҳужжатлари марказий давлат архиви томонидан Республика архивларида ҳужжатлари сақланаётган ташкилотларнинг номлари бўйича маълумотлар базаси яратилиб, мазкур архивнинг веб-сайтига (www.ntmd.uz) жойлаштирилди ҳамда мазкур маълумотлар базасидан Агентлик веб-сайти ва тегишли ҳаволалар асосида кенг фойдаланиш имконияти яратилди.

Мазкур архивда архив ҳужжатлари сақланиши ва хавфсизлиги устидан назорат қилиш ҳамда бошқаришнинг интеграциялашган тизими, архив сақловхоналарида микроклиматни бошқариш ва назорат қилишнинг автоматлашган тизими, архив фаолиятини автоматлаштириш учун марказлашган ахборот тизими ҳамда архив ҳужжатларини қидирув тизимлари, Архив-Геокадастр тизими ишлаб чиқилиб, ҳозирда мазкур ахборот тизимлари бошқа давлат архивларида жорий этилмоқда.

**Ўзбекистон Республикаси Вазирлар Маҳкамасининг 2012 йил   
30 декабрдаги “Интерактив давлат хизматлари кўрсатишни ҳисобга олган ҳолда интернет тармоғида Ўзбекистон Республикасининг ҳукумат портали фаолиятини янада такомиллаштириш чора-тадбирлари тўғрисида”ги 378-сон қарорини бажарилишини таъминлаш бўйича чора-тадбирлар режаси бўйича,**

Ягона интерактив давлат хизматлари портали орқали ижтимоий-ҳуқуқий мазмундаги, хусусан, меҳнат фаолияти ва иш ҳақини тасдиқлаш, ўқув муассасаларида ўқиганликни тасдиқлаш ҳамда мукофотланганлик тўғрисидаги архив маълумотномаларини бериш бўйича ҳисобот даврида 1 700 та сўровлар қабул қилиниб, ижро этилди.

**Ўзбекистон Республикаси Вазирлар Маҳкамасининг 2013 йил   
31 декабрдаги “Ўзбекистон Республикасида ахборот-коммуникация технологияларини ривожлантириш ҳолатини баҳолаш тизимини жорий этиш чора-тадбирлари тўғрисида”ги 355-сон қарори бўйича,**

қарорда белгиланган топшириқларга асосан “Ўзархив” агентлиги бўйича ахборот-коммуникация технологияларини жорий этиш ва ривожлантиришнинг ҳолати тўғрисидаги ахборотлар ҳар чоракда ict.nis.uz порталига киритиб борилмоқда. Ўтган 2017 йил якуни бўйича Агентликнинг бу борадаги фаолияти 64,90 балл билан баҳоланди.

“2017 йилда “Ўзархив” агентлиги фаолиятида ахборот-коммуникация технологияларини ҳамда “Электрон ҳукумат” тизими механизмларини жорий этиш ва ривожлантириш бўйича Манзилли дастури”га мувофиқ Агентлик, Ўзбекистон Республикаси Илмий-техник ва тиббиёт ҳужжатлари марказий давлат архиви, Ўзбекистон Республикаси Кинофотофоно ҳужжатлари марказий давлат архиви, Андижон, Бухоро, Жиззах, Қашқадарё, Самарқанд, Сирдарё, Фарғона, Тошкент вилоятлари ва Тошкент шаҳар архив иши ҳудудий бошқармаларининг веб-сайтини белгиланган талабларга мослаштириш бўйича тегишли ишлар амалга оширилди.

Жумладан, Агентлик, Ўзбекистон Республикаси Илмий-техник ва тиббиёт ҳужжатлари марказий давлат архиви, Ўзбекистон Республикаси Кинофотофоно ҳужжатлари марказий давлат архиви, Андижон, Бухоро, Жиззах, Қашқадарё, Самарқанд, Сирдарё, Фарғона, Тошкент вилоятлари ва Тошкент шаҳар архив иши ҳудудий бошқармаларининг веб-сайти давлат ва хўжалик бошқаруви органлари, маҳаллий давлат ҳокимияти органларининг расмий веб-сайтига қўйиладиган асосий талаблардан келиб чиққан ҳолда модернизация қилиниб, унда форум, интерактив хизматлар, меъёрий-ҳуқуқий ҳужжатлар, излаш, ишонч телефони, ягона телефон тармоғи ва бошқа тизимлари такомиллаштирилди ва ташқи кўриниши ўзгартирилди. Сайтга архивларида коррупцияга қарши курашга чорловчи махсус видеороликлар жойлаштирилди.

Ҳисобот даврида Бош директор виртуал қабулхонаси орқали 97 та мурожаатлар келиб тушди ва ижроси ўрнатилган тартибда таъминланди.

Ахборот хавфсизлиги йўналиши бўйича “Ўзархив” агентлиги ва марказий давлат архивлари ахборот тизимларида “Ахборот хавфсизлигини таъминлаш маркази” томонидан экспертиза ўтказилиб, унга асосан ахборотлар ҳимоясини янада кучайтириш бўйича тегишли тавсиялар олинди. Ҳозирда Агентлик, 3 та марказий давлат архивлари ва 14 архив иши ҳудудий бошқармаларининг расмий веб-сайтлари мунтазам ишлаб турибди ва янгиликлар камида 1 ҳафтада бир маротаба киритилиши назорат қилинмоқда.

**АКТ соҳасида амалга оширилган лойиҳалар доирасида бажарилган ишлар бўйича,**

Ўзбекистон Республикаси Миллий архив фондининг алоҳида қимматли ҳужжатлари электрон шаклини яратиш ишлари жадаллаштирилишига эришилди ва МАФга киритилган алоҳида қимматли ҳужжатларни 2015-2017 йилларда рақамлаштириш Режа-дастурига асосан ҳисобот даври давомида 63 346 сақлов бирлиги, шу жумладан 2 533 654 қоғоз, 35 589 сурат, 217 та кино ва 322 та овоз ҳужжатларининг электрон нусхалари, 48 329 сақлов бирлигидаги қоғоз асосдаги ва 27 010 ҳисоб бирлигидаги сурат ҳужжатлардан 75 339 та библиографик маълумотлари яратилди.

**3.3“Ўзбекистон Республикаси Президентининг 2017 йил 14 январдаги Вазирлар Маҳкамасининг 2016 йилда республикани ижтимоий-иқтисодий ривожлантириш якунлари ва иқтисодиётни янада ислоҳ қилишни чуқурлаштириш, таркибий ўзгартиришлар ва модернизациялаш бўйича   
2017 йил иқтисодий дастурнинг энг муҳим устувор вазифаларига бағишланган мажлисидаги маърузасида белгиланган топшириқларни бажарилиши бўйича,**

Ўзбекистон Республикаси Президентининг 2017 йил 14 январь куни Вазирлар Маҳкамаси мажлисида сўзлаган нутқида белгиланган устувор вазифалар Агентликнинг 2017 йил 20 январдаги 1-сон кенгайтирилган Ҳайъати йиғилишида ҳамда тизимдаги идораларнинг дирекция йиғилишларида кенг муҳокама этилди.

“Ўзбекистон Республикаси Президентининг 2017 йил 14 январдаги Вазирлар Маҳкамасининг 2016 йилда республикани ижтимоий-иқтисодий ривожлантириш якунлари ва иқтисодиётни янада ислоҳ қилишни чуқурлаштириш, таркибий ўзгартиришлар ва модернизациялаш бўйича 2017 йил иқтисодий дастурнинг энг муҳим устувор вазифаларига бағишланган мажлисидаги маърузасида белгиланган топшириқларни сўзсиз бажариш бўйича “Ўзархив” агентлиги тизимида амалга ошириладиган аниқ чора-тадбирлар мажмуаси тасдиқланди (бажарилиш ҳолати   
1-Иловада).

**3.4. Жисмоний ва юридик шахсларнинг мурожаатлари бўйича ишларнинг бориши**

Ягона интерактив давлат хизматлари портали орқали ижтимоий-ҳуқуқий мазмундаги, хусусан, меҳнат фаолияти ва иш ҳақини тасдиқлаш, ўқув муассасаларида ўқиганликни тасдиқлаш ҳамда мукофотланганлик тўғрисидаги архив маълумотномаларини бериш бўйича **1 700та** (79.5%) сўровлар қабул қилиниб, ижро этилди (2016 йил 9 ойида –**2 137** та).

2017 йил 9 ойлиги давомида “Ўзархив” агентлигига жисмоний ва юридик шахслардан жами **719 та, жумладан** Ўзбекистон Республикаси Президенти виртуал қабулхонаси орқали 342 та, my.gov.uz портали орқали 142 та, Ишонч телефони орқали 66 та, Бош директор виртуал қабулхонаси орқали 79 та, Агентликка ёзма тарзда 90та мурожаатлар келиб тушди. Ушбу мурожаатларнинг **113таси** (Ўзбекистон Республикаси Президенти виртуал қабулхонаси орқали келиб тушган   
59 та, my.gov.uz 19 та, ишонч телефони 5 та, Бош директор виртуал қабулхонаси   
13 таси, Агентликка ёзма тарзда 17 та) Агентлик томонидан кўриб чиқилди, **606 таси** (Ўзбекистон Республикаси Президенти виртуал қабулхонаси 283 та, my.gov.uz   
123 та, ишонч телефони 61 та, Бош директор виртуал қабулхонаси 66 та,Агентликка ёзма тарзда 73 та) Қонуннинг 18-моддасига мувофиқ тааллуқлилиги бўйича тегишли жойларга юборилди.

Шу билан бирга, давлат архивларига жами жисмоний ва юридик шахслардан 5 248та мурожаатлар келиб тушиди, ушбу мурожаатлар ўрнатилган тартибда кўриб чиқилди.

Шу билан бирга, 2017 йил 9 ойи давомида давлат архивларига жами 199 064 та (122,8%) ижтимоий-ҳуқуқий мазмундаги сўровлар келиб тушди (2016 йил   
9 ойида–162 010 та), 186 183 нафар фуқаро архивга шахсан мурожаат этди.

Архив ҳужжатлари асосида 172 699 та сўровлар бажарилиб, улардан   
163 274 таси ижобий, 10 188таси салбий жавобларни ташкил этди. Сўровлар асосан эвакуация, меҳнат стажи, иш ҳақи, тақдирланиш, ўқиш даврини тасдиқлашдан иборат бўлди.

**3.5. Архивларининг моддий-техник базасини яхшилаш, Миллий архив фонди ҳужжатларининг сақловини таъминлаш ва ҳужжатларни сақлаш усулларини янада такомиллаштириш, архив ҳужжатларининг электрон нусхаларини ва уларнинг базаларини яратиш бўйича амалга оширилаётган ишлар.**

Республикада архив ишини ривожлантиришга йўналтирилган бир қатор тадбирлар амалга оширилди. Жумладан, Ўзбекистон Республикаси Миллий архив фондининг алоҳида қимматли ҳужжатларининг электрон шаклини яратиш ишлари олиб борилмоқда. Ҳисобот даври давомида **63 346** сақлов бирлиги, шу жумладан **2 533 654** қоғоз, **35 589** сурат, **217** та кино ва **322** та овоз ҳужжатларининг электрон нусхалари яратилди.

2017 йил давомида Ўзбекистон Республикаси Марказий давлат архиви ва Навоий, Фарғона вилоят давлат архиви базасида ташкил этилган “Идоравий архивлар фаолиятини ташкил этиш асослари”, “Ташкилот фаолияти давомида шаклланган ҳужжатларни тартибга келтириш”, “Ҳужжатлар ҳисобини юритиш ва улардан фойдаланишни ташкил этиш”, “Давлат архивлари томонидан ташкилот ва муассасаларда архив иши ва иш юритишни ташкил этиш асослари” семинар терингларда **1 307** нафар ва Ўзбекистон Республикаси Кинофотофоно ҳужжатлари марказий давлат архиви базасида ташкил этилган “Ижро назорати ва иш юритиш маҳорати” махсус ўқув курсларида **462** нафар турли ташкилотлар мутахассислари, шу жумладан архивларининг **220** нафар ходимлари ўз малакаларини оширдилар.

**3.6. Ўзбекистон Республикаси Президентининг 2017 йил 7 февралдаги   
ПФ-4947-сон билан тасдиқланган “Халқ билан мулоқот ва инсон манфаатлари йили”да амалга оширишга оид Давлат дастури ижроси юзасидан амалга оширилган ишлар бўйича:**

“Ўзархив” агентлигининг Ўзбекистон Республикаси Президентининг 2017 йил   
7 февралдаги ПФ-4947-сон билан тасдиқланган “Халқ билан мулоқот ва инсон манфаатлари йили”да амалга оширишга оид Давлат дастуриижросини таъминлаш мақсадида 3 та марказий давлат архивлари ва 14 та архив иши ҳудудий бошқармалари томонидан кенг кўламли ишлар амалга оширилди.

Жумладан, 2017 йил давомида “Ўзархив” агентлигига жисмоний ва юридик шахслардан жами 719 та, жумладан Ўзбекистон Республикаси Президенти виртуал қабулхонаси орқали 342 та; my.gov.uz портали орқали 137 та, Ишонч телефони орқали 66 та, Бош директор виртуал қабулхонаси орқали 79 та, Агентликка ёзма тарзда 90 та мурожаатлар келиб тушди.

Ушбу мурожаатларнинг **113 таси** (Ўзбекистон Республикаси Президенти виртуал қабулхонаси орқали келиб тушган 59 та, my.gov.uz 19 та, ишонч телефони   
5 та, Бош директор виртуал қабулхонаси 13 таси, Агентликка ёзма тарзда 17 та) Агентлик томонидан кўриб чиқилди, **606 таси** (Ўзбекистон Республикаси Президенти виртуал қабулхонаси 283 та, my.gov.uz 123 та, ишонч телефони 61 та, Бош директор виртуал қабулхонаси 66 та,Агентликка ёзма тарзда 73 та) Қонуннинг 18-моддасига мувофиқ тааллуқлилиги бўйича тегишли жойларга юборилди.

Шу билан бирга, давлат архивларига жами жисмоний ва юридик шахслардан 5 248 та мурожаатлар келиб тушиди, ушбу мурожаатлар ўрнатилган тартибда кўриб чиқилди.

Жорий йилнинг 9 июнь куни “9 июнь - Халқаро архивлар куни” тадбирлари доирасида ҳамда 2017 йил “Халқ билан мулоқот ва инсон манфаатлари йили” деб эълон қилиниши муносабати билан жисмоний ва юридик шахсларнинг сўровлари ва мурожаатларини давлат архивлари томонидан кўриб чиқилиши жараёнини такомиллаштириш, архив маълумотномаларини сифатли тайёрлаш, белгиланган муддатларда бажариш ва тақдим этиш шунингдек, Тошкент шаҳар сегментида фуқаролар учун қулайликлар яратиш, уларни сансалор бўлишини олдини олиш ва уларга барча архивларга мурожаатларини марказлашган тарзда ҳал этиш мақсадида Тошкент шаҳар давлат архиви Учтепа филиалида биносида “Ўзархив” агентлиги ҳузуридаги “Архив хизматларини кўрсатиш маркази” ишга туширилди. Айни вақтда Тошкент шаҳрида фаолият кўрсатаётган 5 та архив яъни, Ўзбекистон Республикаси Марказий давлат архиви, Ўзбекистон Республикаси Илмий-техник ва тиббиёт ҳужжатлари Марказий давлат архиви, Тошкент вилоят давлат архиви, Тошкент шаҳар давлат архиви ва Тошкент шаҳар Идоралараро шахсий таркиб ҳужжатлари марказий архивларига келиб тушаётган жисмоний ва юридик шахсларнинг сўровлари ва мурожаатларини марказлаштирилган ҳолда “Ягона дарча” тамойили асосида бир жойда қабул қилиш, қайта ишлаш, ижрочиларга юбориш, ижросини назорат қилиш, тайёрланган архив маълумотномаларини ўз эгаларига тақдим этиш ишларини мувофиқлаштириб борилиши бир жой - Марказда амалга оширилиб келинмоқда.

Марказда Тошкент шаҳар сегментида архив соҳасига доир очиқ маълумотларнинг электрон базасини шакллантириш ва мунтазам тўлдириб бориш ишларини ҳам олиб боришлари режалаштирилган.

Шунингдек, Тошкент шаҳрида фаолият кўрсатаётган тадбиркорлик субъектларининг архив ҳужжатларини марказлашган ҳолда давлат сақловига қабул қилиш ишлари ҳам амалга оширилмоқда.

Наврўз умумхалқ байрамини муносиб нишонлашга тайёргарлик кўриш, халқимиз орасида миллий қадриятларимизга хос бўлган ўзаро меҳр-оқибат ва ҳамжиҳатликни янада кучайтириш, беғараз ёрдам, меҳр-мурувват каби эзгу фазилатларни юксалтириш, архив бинолари атрофини ободонлаштириш ва кўкаламзорлаштириш, республиканинг барча ҳудудларида санитария ҳолатини яхшилаш ҳамда “Халқ билан мулоқот ва инсон манфаатлари йили” Давлат дастурида кўзда тутилган вазифаларни амалга ошириш мақсадида Ўзбекистон Республикаси Вазирлар Маҳкамасининг 2017 йил 2 мартдаги 208-ф-сонли фармойиши ижроси юзасидан Агентлик ва унинг тизимидаги архивларида “2017 йил март-апрель ойлари - ободонлаштириш ва кўкаламзорлаштириш ойлиги” деб эълон қилинди.

Шунингдек, барча архивларида умумхалқ хайрия ҳашари ўтказилиб, архив биноларининг ён атрофларида мевали ва манзарали дарахтларни оқлаш ва буташ, кўча ҳамда йўлакларни тартибга келтириш ишлари амалга оширилди. Ҳашар давомида 3 та марказий давлат архивлари ва 14 та ҳудудий архив иши бошқармалари томонидан 230 та мевали ва манзарали дарахт кўчатлари ҳамда 586 та гул кўчатлари экилди.

21 март - Наврўз байрамини муносиб ўтказиш, архив муссасаларида фаолият юритаётган ходимлар орасида спортни кенг оммалаштириш, соғлом турмуш тарзини тарғиб қилиш, спорт билан мунтазам шуғулланишга жалб этиш, ходимлар ўртасида ҳамжиҳатликни янада кучайтириш мақсадида жорий йилнинг 24 март куни Республика архивлари ўртасида спорт ўйинлари ўтказилди.

Архивларида фаолият юритаётган эркаклар ўртасида куч синашиш (армрестлинг), 400 метрга эстафета шаклида югуриш ва футбол бўйича, хотин-қизлар ўртасида шашка, стол тенниси ва дартс отиш бўйича спорт ўйинлари ўтказилади.

Ўзбекистон Республикаси Президентининг 2017 йил 5 июлдаги “Ёшларга оид давлат сиёсати самарадорлигини ошириш ва Ўзбекистон ёшлар иттифоқининг фаолиятини қўллаб-қувватлаш тўғрисида”ги ПФ-5106-сонли Фармони ва 2017 йил   
18 июлдаги “Ўзбекистон ёшлар иттифоқи фаолиятини такомиллаштиришга доир чора-тадбирлар тўғрисида”ги ПҚ-3138-сонли Қарори ижросини таъминлаш юзасидан, Ўзбекистон ёшлар иттифоқи “Ўзархив” агентлиги ва унинг тизимидаги республика архивларидаги ёшлар манфаатларининг ҳақиқий ҳимоячиси бўлишига эришиш мақсадида Ўзбекистон Республикаси Вазирлар Маҳкамаси ҳузуридаги “Ўзархив” агентлиги (24.08.2017й №91) ва Ўзбекистон Ёшлар иттифоқи Марказий Кенгашининг (21.08.2017й №7 ҚҚ) сонли қўшма Қарори имзоланди.

Мазкур қўшма қарор билан белгилаб олинган вазифаларни ижросини таъминлаш мақсадида жойлардаги архивлардаЎзбекистон Ёшлар иттифоқи масъул ходимлари хамда архивчи ёшлар иштирокида таъсис йиғилишлари бўлиб ўтмоқда, ушбу йиғилишларда архивларнинг Ёшлар иттифоқи бошланғич ташкилоти етакчилари сайланмоқда.

2017 йил “Халқ билан мулоқот ва инсон манфаатлари йили” муносабати билан Фарғона тумани марказида фуқароларга қулайлик яратиш, уларнинг вақти ва маблағларини тежаш мақсадида туман марказида Марғилон шаҳар давлат архиви ҳужжатхонаси очилди ва у ерда 3 нафар ходим фаолият олиб бормоқда.

Тошкент вилоятида ижтимоий соҳанинг ривожлантиришнинг устувор йўналишлари бўйича вилоят давлат архивлари ходимларига (Х.Курбаниязов, Х.Буронов, Д.Ирматова ва бошқалар) “Халқ банк”лари бўлимларидан қорамол учун кредит олишда амалий ёрдам кўрсатилди.

Жорий йилнинг 29 август куни 2017 йил 27 июндаги “Ўзбекистон Республикаси давлат мустақиллигининг 26-йиллик байрамига тайёргарлик кўриш ва уни ўтказиш тўғрисида”ги 3095-сонли ПҚга кўра “Ўзбекистон - мустақил ва жаннатмакон юрт” мавзусида давра суҳбати ҳамда фотокўргазма ўтказилди

Шунингдек, Ўзбекистон Республикаси мустақиллигининг 26 йиллиги муносабати билан 6 нафар архив ходимлари Э.А.Зияева, У.Б.Абдуллаева, Д.О.Шодмонова, Ш.И.Ғиёсов, З.З.Хасанова ва З.Б. Пўлатовалар фаҳрий ёрлиқ билан тақдирландилар ҳамда Ўзбекистон Республикаси Марказий давлат архиви томонидан 1-синфга чиқувчи фарзадлари бор 8 нафар архив ходимларинимоддий жиҳатдан қўллаб-қувватлаш мақсадида уларнинг фарзандларига совғалар берилди.

Тизимдаги архив ходимлари ўртасида 9 май Хотира ва Қадрлаш кунига бағишлаб футбол ҳамда 9 июн Халқаро Архивлар кунига бағишлаб вилоят архиви ходимлари ўртасида шахмат-шашка, стол тенниси мусобақалари ўтказилди.

Фарғона вилоят архив иши ҳудудий бошқармаси тизимидаги архивлар ходимларининг 47 нафарига апрель ойида Самарқанд шаҳрига 4 кунлик жамоавий саёхат уюштирилди.

Бошқарма тизимидаги барча давлат архивлари ходимлари ёз фаслида жамоавий тарзда табиат сўлим масканларига саёхат дам олиш тадбирларини амалга оширилди.

Ижтимоий соҳанинг ривожлантиришнинг устувор йўналишлари бўйича   
2017 йил давомида тизимидаги давлат архивлари ва уларнинг филиалларида бюджетдан ташқари маблағлари хисобидан маош олувчи 40 та янги ишчи ўрни яратиш режалаштирилган бўлиб, яратилган иш ўринлари ҳисобига хисобот даврига 29 фуқаро иш билан таъминланди. Шунингдек, бошқарма томонидан тизимдаги архив муассасаларида меҳнат қилаётган 20 нафар ходим учун жорий йилнинг 13-17 декабр кунлари Хоразм вилоятининг Хива шаҳрига саёҳат уюштирилди.

Марғилон шаҳар давлат архивининг ходимларига йил давомида соғликларини тиклаш учун 2 569 417 сўм моддий ёрдам берилди. Бошқарма, вилоят давлат архиви ва Марғилон шаҳар давлат архивининг 3 нафар ходими Наманган вилояти Чортоқ туманида соғликларини тиклаш учун касаба уюшмаси билан ҳамкорликда “Чортоқ” сиҳатгоҳига ҳамда Марғилон шаҳар давлат архивининг яна бир ходими 2017 йил май ойида Фарғона туманидаги “Чимён” санаториясига юборилди. Вилоят архивида соғломлаштириш спорт зали 3 турдаги янги замонавий жиҳозлар билан таъминланди. Вилоят давлат архиви ходимлари учун иш вақтида ўрнатилган тартибда ва муддатда енгил спорт машқлари билан шуғулланиш имконияти яратиб берилди.

Марказий давлат архивига ташриф буюрган тадқиқотчилар яъни жисмоний шахслар тадқиқотлари учун архив ҳужжатларини электрон нусхага ўтказиб бериш ишларини амалга оширилди ва шу билан бирга, “2017 йил Халқ билан мулоқот ва инсон манфаатлари йили Давлат дастури” талабларини сифатли ижросини таъминлаш мақсадида шахсий таркиб ҳужжатлари рўйхатлари (опислари) тўлиқ рақамлаштирилди, шунингдек архив рўйхатларини қайта тузиш ва рўйҳатларни такомиллаштириш ишлари олиб борилмоқда. Жумладан, жорий йил давомида шахсий таркиб ҳужжатлари рўйхатлари асосида 82 850 с.б ҳужжатлар Word шаклида рўйхатлаштирилди. Ушбу маълумотлар базасидан қидирув тизими соддалаштирилган ҳолда ташкил этилди.

2017 йил “Халқ билан мулоқот ва инсон манфаатлари йили” Давлат дастури ижросини таъминлаш бўйича ишлаб чиқилган чора-тадбирлар режасига мувофиқ Самарқанд вилоят давлат архивида жисмоний ва юридик шахсларга қулай шарт-шароит яратиш мақсадида Инфокиоск қурилмаси сотиб олиб ўрнатилди.

Архив хизматларидан фойдаланишда аҳоли вақтининг тежалиши натижасида халқнинг давлат бошқаруви органларига ишончини янада оширишга эришиш мақсадида вилоят давлат архивларида Инфокиоск харид қилиниб, уларда “Archive kiosk” дастурий таъминоти ўрнатилди ва вилоят архивларида сақланаётган шахсий таркиб ҳужжатлари базаси жойлаштирилди.

Жорий йил давомида давлат дастури ижросини таъминлаш бўйича ўтказилган тадбирлар давомида республика бўйича жами **464,6 млн**. сўм миқдорида маблағлар сарфланди. Шундан, **32,4 млн.** сўм бюджет маблағлари, **465,8 млн**. сўм бюджетдан ташқари маблағлар ва **1,2 млн**. сўм ҳомийлар маблағига тўғри келди.